Պրեսլավա

Պետյա Կոլևա Իվանովա (, առավել հայտնի է Պրեսլավա () բեմական անունով, ), փոփ-ֆոլկ (էթնո-փոփ) ոճի բուլղարացի հայտնի երգչուհի։ Պրոֆեսիոնալ երգչի իր կարիերան սկսել է 2004 թվականից։

Կենսագրություն 
Պրեսլավան ծնվել է Բուլղարիայի Դոբրիչ քաղաքում։ Մայրը դերձակուհի էր, իսկ հայրը` վարորդ։ Նրա ավագ քույրը` Իվելինան, նույնպես երգչուհի է։ Արդեն իսկ դպրոցական տարիներին, Պրեսլավան համադասարանցիների հետ միասին երաժշտական խումբ է կազմակերպել։ Իր երաժշտական կրթությունն ստացել է Դոբրիչում գտնվող Սուրբ Կլիմենտ Օխրիդացու անվան արվեստների դպրոցում` ավարտելով ջութակի և ժողովրդական երգեցողության դասընթացները։ 14 տարեկանում մասնակցել է քաղաքային իշխանությունների կազմակերպած երգի մրցույթին։ Հակառակ ծնողների կամքին, շուրջ 15 տարի երգել է տարբեր հաստատություններում։

Առաջին ալբոմը  
2003 թվականի ամռանը, նրան պատահաբար նկատել է պրոդյուսեր և երգիչ Միլկո Կալայջիևը և հրավիրել իր խմբով ելույթներ ունենալու մերձսևծովյան քաղաքներում։ Մի քանի ամիս անց նա պայմանագիր է կնքել Payner ձայնագրման ստուդիայի հետ և ընտրել Պրեսլավա բեմական կեղծանունը։

Իր կարիերայի սկզբում զուգերգերով հանդես է եկել Միլկո Կալայջիևի հետ միասին։ Առաջին անգամ մեներգով հանդես է եկել` կատարելով «Тази нощ безумна» երգը, իսկ հետո նաև «Дума за вярност», «Мили мой» և «Нямаш сърце» երգերը։ Այս վերջին երգը դարձել էր Պրեսլավայի այցեքարտը։ 2004 թվականի աշնանը թողարկել է «Преслава» երաժշտական ալբոմը, իսկ տարեվերջին նկարահանվել է նրա «Обичам ти» երգի տեսահոլովակը։ 2005 թվականին, Planeta TV-ի ամենամյա 4-րդ մրցանակաբաշխության ժամանակ Պրեսլավան արժանացել է «Դեբյուտ 2004» մրցանակին։

Համերգներ արտասահմանում 
2012 թվականին Պրեսլավան թողարկել է «Лудата дойде» երգը, որի տեսահոլովակը ցուցադրվել է երաժշտական բոլոր հեռուստաալիքներով։ Նույն թվականին կազմակերպել է «Гласът на България» հեռուստաշոուի երկրորդ եթերաշրջանը։ 2012 թվականի ամռանը Պրեսլավան կատարել է իր առաջին արտասահմանյան համերգային շրջագայությունը` ուղևորվելով ԱՄՆ, որտեղ ելույթներ է ունեցել բուլղարական համայնքի համար` ամերիկյան հինգ քաղաքներում։

2014 թվականին Պրեսլավան թողարկել է «Режим неприлична» երգի տեսահոլովակը, իսկ ապրիլին ձայնագրել է «Пиши го неуспешно» երգը, որը դրանից երեք տարի առաջ հունարեն լեզվով կատարել էր Դեսպինա Վանդին։ Դեկտեմբերին երգչուհին ներկայացրել է «Нашето любов е» երգը։

Պրեսլավան այն առաջին փոփ-ֆոլկ կատարողներից մեկն էր, ով մեկ այլ բուլղար երգչուհու` Անդրեայի հետ միասին ելույթ է ունեցել Ռուսաստանում, Կրեմլում կայացած «TASHI SHOW» երաժշտական շոու-հաղորդման ժամանակ` երգելով Արմենչիկի երաժշտությամբ ստեղծված «Дишай» երգը։

Նոր ալբոմ 
2015 թվականի սկզբին Պրեսլավան թողարկել է «Ако утре ме губиш» երգի տեսահոլովակը։ 2014 թվականի հունիսին, Пайнер ընկերության հոբելյանական համերգի ժամանակ, երգչուհիներ Գալենայի, Դեսի Սլավայի, Անելիայի, Էմիլիայի և Ցվետելինա Յանևայի հետ միասին, Պրեսլավան ներկայացրել է «Лале ли си, зюмбюл ли си» ժողովրդական երգի նոր տարբերակը։ Նույն թվականի օգոստոսին Գալենայի հետ զուգերգով թողարկել է «Живей» նոր հիթը։

2016 թվականի սկզբին թողարկել է անգլերեն լեզվով իր առաջին «In Control» երգը։ Պրեսլավան մասնակցել է բուլղարական «Като две капки вода» շոուի չորրորդ եթերաշրջանին, իսկ մարտ ամսին նկարահանվել է նրա «Чуплива и влюблена» երգի տեսահոլովակը։ 2016 թվականին, Planeta TV-ի ամենամյա 14-րդ մրցանակաբաշխության ժամանակ Պրեսլավան արժանացել է «Տարվա կին երգչուհի 2015թ.» մրցանակին։

Երաժշտական ալբոմներ 
 2004 - Преслава
 2005 - Дяволско желание
 2006 - Интрига
 2007 - Не съм ангел
 2009 - Пази се от приятелки
 2011 - Как ти стои
 2013 - Златните хитове на Преслава (հավաքածու)

Ծանոթագրություններ 

Բուլղարացի երգչուհիներ
Բուլղարացի դերասանուհիներ
21-րդ դարի երգչուհիներ
Բուլղարացի երաժիշտներ
Բեմական կեղծանուններ